На основу члана 45а Закона о планирању и изградњи ("Службени гласник РС" бр. 72/09, 81/09 - испр., 64/10 - одлука УС, 24/11, 121/12, 42/13-одлука УС, 50/13 - одлука УС, 98/13-одлука УС, 132/14, 145/14, 83/18, 31/19, 37/19-др. закон, 9/20, 52/21 и 62/23) и мишљења Комисије за планове број V-35-393/24 од 29.05.2025. године, Градска управа за урбанизам и грађевинске послове Града Новог Сада оглашава

**РАНИ ЈАВНИ УВИД**

**у Концептуални оквир измена и допуна Плана детаљне регулације простора за пословање на улазним правцима између Темеринске улице, Пута Шајкашког одреда и Канала Дунав-Тиса-Дунав у Новом Саду (локалитет уз Балканску улицу)**

Рани јавни увид у Концептуални оквир измена и допуна Плана детаљне регулације простора за пословање на улазним правцима између Темеринске улице, Пута Шајкашког одреда и Канала Дунав-Тиса-Дунав у Новом Саду (локалитет уз Балканску улицу) одржаће се у трајању од 15 дана, у периоду од 22. октобра 2025. године до 05. новембра 2025. године, сваког радног дана од 9,00 до 14,00 часова, у просторији у приземљу зграде Јавног предузећа "Урбанизам" Завод за урбанизам Нови Сад, Булевар цара Лазара 3 и у просторијама Месне заједнице „Салајка“, Нови Сад, Шајкашка улица број 26. У дигиталном облику материјал се излаже на званичној интернет страници Скупштине Града Новог Сада <https://skupstina.novisad.rs/rani-javni-uvid/> и на званичној интернет страници Града Новог Сад [http://www.novisad.rs/lat/gradska-uprava-za-urbanizam-i-gradјevinske-poslove-0](http://www.novisad.rs/lat/gradska-uprava-za-urbanizam-i-grad%D1%98evinske-poslove-0)

Градска управа за урбанизам и грађевинске послове, организује рани јавни увид у циљу упознавања јавности са општим циљевима и сврхом израде плана, могућим решењима за развој просторне целине, могућим решењима за урбану обнову, као и ефектима планирања.

У току раног јавног увида прибављају се услови и други значајни подаци за израду планског документа од органа, посебних организација, ималаца јавних овлашћења и других институција. Органи, посебне организације, имаоци јавних овлашћења и друге институције дужни су да по захтеву носиоца израде планског документа доставе услове и све расположиве податке у току трајања раног јавног увида, а најдуже у року од 15 дана од дана пријема захтева.

Заинтересована правна и физичка лица, у току трајања раног јавног увида, могу доставити своје примедбе и сугестије у писаној форми Градској управи за урбанизам и грађевинске послове, Школска 3, Нови Сад, најкасније до 05. новембра 2024. године или путем електронске поште на адресу: planiranje@uprava.novisad.rs.